Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2017. október 26-án megtartott üléséről**

**Rendeletek:**

 **14.** A településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól

**Határozatok:**

 254. Vasi Triász Kft. működéséről szóló beszámoló elfogadása

 255. Óvoda munkatervével egyetértés

 256. Helyi Esélyegyenlőségi Terv felülvizsgálata, elfogadása

 257. Szentmihályfalvi u. 8. IV/4. szám alatti önkormányzati lakás bérleti szerződésé-

 nek megszüntetése és költségalapon meghatározott lakássá történő átminősítése

 258. Alkotmány u. 8. III/3. szám alatti önkormányzati lakás bérleti szerződésének

 megszüntetése, majd költségalapú lakásként való bérbeadása

 259. Szentmihályfalvi u. 6. II/3. szám alatti önkormányzati lakás felújítása, majd költ-

 ségalapú lakásként való bérbeadása

 260. Március 15. tér 6. I/2. szám alatti önkormányzati lakás bérbeadása Füvesi Anett

 részére

 261. Szentmihályfalvi u. 8. II/2. szám alatti önkormányzati lakás bérleti jogviszonyá-

 nak meghosszabbítása Dóka Balázs Imre kérelmére

 262. Március 15. tér 3-4. II/5. szám alatti önkormányzati lakás bérleti jogviszonyának

 meghosszabbítása Takács László kérelmére

 263. Önkormányzati lakásba való befogadáshoz hozzájárulás Monoki Zsuzsanna ké-

 relmére

 264. Bartók B.u.2. szám alatti üzlethelyiségbe vízóra szerelése, majd pályázat útján

 történő bérbeadása

 265. Szociális lakásügy (Zárt ülés keretében tárgyalva, külön jegyzőkönyvben rögzít-

 ve.)

 266. „Vasvár, Temetőhegy 506. hrsz. alatti ingatlanon lévő Kálvária kápolna felújítá-

 sa” építési beruházás kivitelezőjének kiválasztására felhatalmazás

 267. „Csapadékvíz-elvezetés Vasváron I. ütem” építési munka műszaki ellenőri fela-

 datait ellátó gazdasági szereplő kiválasztására felhatalmazás

 268. „Temetőkápolna felújítása – Vasvár” építési beruházáshoz szükséges fedezet kie-

 gészítése saját forrásból

 269. „Temetőkápolna felújítása – Vasvár” építési beruházás kivitelezőjének kiválasz-

 tására irányuló közbeszerzési eljárásban az ajánlati dokumentáció elfogadása, az

 eljárás megindítása, ajánlattevői kör meghatározása

 270. Vis maior pályázat benyújtása a Vasvár, Alkotmány u. 35. szám előtt található

 víznyelő akna és annak környezetében keletkezett károk helyreállítására

 271. Interpelláció kivizsgálásával a polgármester megbízása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2017. október 26-án megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Fabók Tibor, Dr. Pataky Pál és Unger József képviselők (5 fő)

**Távolmaradását előre bejelentette:** Galambos István tanácsnok és Gergye Rezső képviselő (2 fő)

**Tanácskozási joggal jelen voltak:**

 Dr. Ódor Ildikó jegyző,

Pállá Pálláné Dr. Lakics Erika aljegyző,

Kónya Emília és Varga Zoltán osztályvezetők,

Barabás Istvánné a Vasvári Ficánkoló Óvoda vezetője,

 Simon-Németh Adél a Vasvári Újság felelős szerkesztője és

 Pogács A. Mónika a Vas Népe és a Rábavidék tudósítója.

Pogá

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését egy témával:

* Vis maior pályázat beadása a Vasvár, Alkotmány u. 35. szám előtt található víznyelő akna és annak környezetében keletkezett károk helyreállítására

Előadó: TÓTH BALÁZS polgármester

Képviselő-testület a kiegészített napirenddel 5 igen szavazattal – ellenszavazat és tartózkodás nélkül – egyhangúlag egyetértett, majd a következő sorrend szerint jóváhagyta azt:

1. Beszámoló a Vasi Triász Kft működéséről

Előadó: NÉMETH ISTVÁN ügyvezető igazgató

1. Vasvár Város Önkormányzata Képviselő-testületének …/2017.(…) önkormányzati rendelete a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól

Előadó: Dr. ÓDOR ILDIKÓ jegyző

1. FOLYÓ ÜGYEK:
	1. Előterjesztés a Vasvári Ficánkoló Óvoda 2017/2018. nevelési évre szóló munkatervének véleményezéséhez

Előadó: TÓTH BALÁZS polgármester

* 1. Vasvár Város Önkormányzata Helyi Esélyegyenlőségi Programjának felülvizsgálata

Előadó: TÓTH BALÁZS polgármester

* 1. Előterjesztés a Vasvár, Szentmihályfalvi u. 8. IV/4. szám alatti önkormányzati lakás bérleti szerződésének megszüntetésére és költségalapon meghatározott lakássá történő átminősítésére

Előadó: Dr. ÓDOR ILDIKÓ jegyző

* 1. Előterjesztés a Vasvár, Alkotmány u. 8. III/3. szám alatti önkormányzati lakás bérleti szerződésének megszüntetésére

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 6. II/3. szám alatti önkormányzati lakás felújítására és bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Március 15. tér 6. I/2. szám alatti önkormányzati tulajdonban lévő lakás bérbeadására

Előadó: Dr. ÓDOR ILDIKÓ jegyző

7) Előterjesztés a Vasvár, Szentmihályfalvi u. 8. II/2. szám alatti önkormányzati lakás lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

8) Előterjesztés a Vasvár, Március 15. tér 3-4. II/5. szám alatti önkormányzati lakás lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

9) Előterjesztés önkormányzati tulajdonban lévő lakásba történő befogadás iránti kérelemhez

Előadó: Dr. ÓDOR ILDIKÓ jegyző

10) Előterjesztés a Vasvár, Bartók B.u.2. szám alatti helyiség pályázat útján történő bérbeadására

Előadó: Dr. ÓDOR ILDIKÓ jegyző

11) Előterjesztés Varga Veronika Vasvár, Árpád tér 4. fsz.3. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

12) Előterjesztés a „Vasvár, Temetőhegy 506. hrsz. alatti ingatlanon lévő Kálvária kápolna felújítása” építési beruházás kivitelezőjének kiválasztása felhatalmazására

 Előadó: TÓTH BALÁZS polgármester

13) Előterjesztés „Csapadékvíz-elvezetés Vasváron I. ütem” építési munka műszaki ellenőri feladatait ellátó gazdasági szereplő kiválasztásának felhatalmazására

 Előadó: TÓTH BALÁZS polgármester

14) Előterjesztés a „9800 Vasvár, Temetőhegy, 505. hrsz. alatti ingatlanon lévő Nagyboldogasszony Római Katolikus Temetőkápolna külső felújítása” építési beruházás kivitelezőjének kiválasztására irányuló közbeszerzési eljárásban az ajánlati dokumentáció elfogadására, az eljárás megindítására, ajánlattevői kör meghatározására

 Előadó: TÓTH BALÁZS polgármester

 15) Vis maior pályázat beadása a Vasvár, Alkotmány u. 35. szám előtt talál-

 ható víznyelő akna és annak környezetében keletkezett károk helyreállí-

 tására

 Előadó: TÓTH BALÁZS polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Tóth Balázs polgármester** az írásos beszámolót kiegészítette a két ülés közt történt fontosabb intézkedésekkel, eseményekkel:

* A Lakitelek Népfőiskola egyhetes szakkollégiumi munkát folytatott Vasváron és környékén. A térség értékeit tárták fel. Ennek a szakmai bemutatója szeptember 30-án zajlott a Békeházban. Jelen volt Lezsák Sándor is, a Lakitelek Népfőiskola alapítója. A szakkollégium által elvégzett munkából egy könyv készül, aminek ünnepélyes bemutatására jövő év márciusban kerül sor.
* A szombathelyi Halmay Zoltán Olimpiai Hagyományőrző Egyesület kezdeményezésére október 27-én emléktábla avatására kerül sor Vasváron dr. Csejthey Lajos, az első vasi olimpikon, vasvári tisztiorvos halálának 40. évfordulója alkalmából Vasvár Város Önkormányzatával közösen. Az emléktábla leleplezésére az Egészségház előtt kerül sor. Avatóbeszédet Schmittné Makray Katalin Elnökné Asszony, Vasvár Város Díszpolgára, ezüstérmes olimpiai tornász mondja.
* Október elején volt egy bejárás a 3 éve átadott Egészségházban. Megállapítást nyert, hogy az épület falfelülete a D-i oldalon vizesedik.
* Október 7-én képviselte a várost a Szombathelyi Tűzoltó Napon.
* Október 6-án koszorúzással emlékeztünk az Aradi vértanúkra. Az ünnepi műsorban az általános iskolások szerepeltek. Ezen a napon este volt Seba Atya előadása a Nagy Gáspár Kulturális Központban, amelyen jelentős számú érdeklődő volt.
* Október 8-án Vasváron járt a Domonkos Rend új Tartományfőnöke, aki Vasvárral hosszú távon szeretne számolni. Könyvbemutatója is volt.
* Október 9-én Keszthelyen a Belügyminisztérium tartott tájékoztatót, melyen részt vett.
* Október 12-én a Vasvári Tűzoltóságon jöttek össze a megyei tűzoltóparancsnokok, akiknek a Katasztrófavédelem megyei igazgatója és helyettesei tartottak eligazítást, tájékoztatást.
* Október 14-én volt a megyei Prima Díj átadása a Weöres Sándor Színházban, ahol a megye többi városvezetőjéhez hasonlóan képviselte a várost.
* Október 18-án a Népfőiskola létrehozása ügyében járt Budapesten. Az előkészítő munkára várhatóan kapunk forrást. Előbb-utóbb feláll egy országos népfőiskolai hálózat. Dunántúlon a regionális helyszín Vasvár, az ország másik részén Kisvárda lenne.
* Ma délelőtt Szentgotthárdon járt, mivel INTERREG szlovén-magyar határmenti projekt indul. Ennek tagja Vas Megye Önkormányzata, Zala Megye Önkormányzata és több szlovén partner. Célterület a turizmus, kerékpáros turizmus. Minimális benne az infrastruktúra, főként kiadványt, kitáblázást, mobil applikációt, turisataútvonalakat jelent.
* Október 23-án méltó módon emlékeztünk meg az 1956-os forradalom és szabadságharcról. A Főszolgabíró téri „Angyal szobornál” történő koszorúzást követően a Nagy Gáspár Kulturális Központ színháztermében folytatódott az ünnep, ahol V. Németh Zsolt országgyűlési képviselő, környezetügyért, agrárfejlesztésért és hungarikumokért felelős államtitkár mondott ünnepi beszédet. Ezt követően a városi kitüntetések átadására került sor, majd a Vasvári Zenei Alapfokú Művészeti Iskola tanulói és tanárai adtak ünnepi műsort.

Kérdés, hozzászólás nem lévén a kiegészített beszámolót elfogadásra ajánlotta.

Képviselő-testület a kiegészített beszámolót 5 igen szavazattal – ellenszavazat és tartózkodás nélkül - egyhangúlag elfogadta.

1. **napirendi pont:**

**Beszámoló a Vasi Triász Kft működéséről**

**Tóth Balázs polgármester** kiemelte, hogy a Vasi Triász Kft. működése hosszú évekig veszteséges volt. Jelenleg a termálvíz kitermelésből származó bevétel stabil működést eredményez a Kft-nek.

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság megtárgyalta a beszámolót, amit elfogadásra ajánl a képviselő-testületnek.

**Tóth Balázs polgármester** több kérdés, hozzászólás nem lévén szavazásra tette fel a beszámolót.

Képviselő-testület a beszámolót 5 igen szavazattal – ellenszavazat és tartózkodás nélkül – egyhangúlag elfogadta, majd meghozta az alábbi határozatot.

**254/2017.(X.26.) számú képviselő-testületi határozat:**

Vasvár Város Önkormányzata Képviselő-testülete a VASI TRIÁSZ Kft 2017. évi tevékenységéről szóló beszámolót a jegyzőkönyv 1. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

1. **napirendi pont:**

**Vasvár Város Önkormányzata Képviselő-testületének …/2017.(…) önkormányzati rendelete a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól**

**Dr. Ódor Ildikó jegyző** elmondta, hogy e tárgykörben a képviselő-testület júniusi ülésén már alkotott egy rendeletet. Akkor még nem volt, viszont 2017. szeptember 1-től törvényi felhatalmazás van a partnerségi rendeletek 2017. október 31-ig történő megalkotására. Érdemi változás a rendelet-tervezet szövegében nincsen, a bevezetőbe épült be a 2016. évi LXXIV. törvényben kapott felhatalmazásra való hivatkozás.

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a képviselő-testületnek a rendelet-tervezetet.

**Tóth Balázs polgármester** több kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 5 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**14/2017.(X.27.) önkormányzati rendelete**

**a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól**

Az elfogadott rendelet a jegyzőkönyvhöz csatolva.

1. **napirendi pont:**

**FOLYÓ ÜGYEK:**

**1./ Beszámoló a Vasvári Ficánkoló Óvoda 2017/2018. nevelési évre szóló munkatervének véleményezéséhez**

**Barabás Istvánné óvodavezető** szóbeli kiegészítésében elmondta, hogy a gyermeklétszám a beiratkozás óta 113-ról 116 főre emelkedett. Sok a 2,5 éves gyermek, csoportonként 2-3 fő, akikkel nehéz kimozdulni az intézményből a különböző programokra. Ebben lesz majd segítségükre a készülő bölcsőde.

**Dr. Pataky Pál tanácsnok** közölte, hogy a Humán Erőforrás Bizottság az alapos és színvonalas munkatervet megtárgyalta. Elnyerte tetszésüket az intézmény állatokkal, lovaglással kapcsolatos programjai. Nagyon fontosnak tartották az óvodában folyó nevelést, mivel a nevelési idő 40 %-át az óvodában töltik a gyerekek és a 6 éves korig szerzett ismeretek az ember élete végéig meghatározóak. Egyetértettek azzal, hogy az intézményben a nevelést hagyományos metodika alapján végzik. Intézményvezető asszony tájékoztatta a bizottságot a gondokról is. Eszerint a Kossuth Lajos utcai óvodát a Béke utcai óvoda átépítése miatt a gyerekek teljesen kitöltik. Az épületen több sürgős karbantartási munkát el kellene végezni, mivel vizesedés, tetőbeázás van. Továbbá kerítést kellene építeni. Mindezeket a bizottság támogatta, a munkatervet elfogadásra ajánlja.

**Tóth Balázs polgármester** elmondta, hogy a tetőjavítást az önkormányzat már megrendelte. A kivitelezés azért nem kezdődött még meg, mivel a vállalkozónak sok a munkája. Kérte intézményvezető asszonyt, hogy a megoldandó feladatokat bátran jelezze, mivel a feltételek biztosítása nem a szülők, hanem az önkormányzat feladata. Több kérdés, hozzászólás nem lévén szavazásra tette fel az óvoda 2017/2018. nevelési évre szóló munkatervét.

Képviselő-testület a munkatervvel 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**255/2017.(X.26.) számú képviselő-testületi határozat:**

Vasvár Város Önkormányzata Képviselő-testülete „A nevelési-oktatási intézmények működéséről és a köznevelési intézmények névhasználatáról” szóló 20/2012.(VIII.31.) EMMI rendelet 3. § (1) bekezdésében meghatározott véleményezési jogkörében eljárva a Vasvári Ficánkoló Óvoda 2017/2018. nevelési évre szóló, a jegyzőkönyv 2. számú mellékletét képező munkatervét megtárgyalta, és az abban foglaltakkal egyetért.

Felelős: TÓTH BALÁZS polgármester

Határidő: azonnal

**2./ Vasvár Város Önkormányzata Helyi Esélyegyenlőségi Programjának felülvizsgálata**

**Tóth Balázs polgármester** kérdés, hozzászólás nem lévén szavazásra tette fel a felülvizsgált Helyi Esélyegyenlőségi Programot.

Képviselő-testület a Helyi Esélyegyenlőségi Programmal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**256/2017.(X.26.) számú képviselő-testületi határozat:**

Vasvár Város Önkormányzata Képviselő-testülete a 129/2013.(V.30.) számú képviselő-testületi határozattal elfogadott, majd az 1/2016.(I.18.) számú képviselő-testületi határozattal felülvizsgált Helyi Esélyegyenlőségi Programot felülvizsgálta. A felülvizsgálat az előző időszakhoz képest jelentős adatváltozást nem észlelt. A képviselő-testület Vasvár Város Önkormányzata felülvizsgált Helyi Esélyegyenlőségi Programját a jegyzőkönyv 3. számú mellékletének megfelelően elfogadja.

Felelős: TÓTH BALÁZS polgármester

Határidő: azonnal

**3./ Előterjesztés a Vasvár, Szentmihályfalvi u. 8. IV/4. szám alatti önkormányzati lakás bérleti szerződésének megszüntetésére és költségalapon meghatározott lakássá történő átminősítésére**

**Dr. Pataky Pál tanácsnok** elmondta, hogy a Humán Erőforrás Bizottság egyetértett az érintett lakás bérleti szerződésének megszüntetésével és költségalapon meghatározott lakássá történő átminősítésével.

**Tóth Balázs polgármester** kérdés, hozzászólás nem lévén elfogadásra ajánlotta az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**257/2017.(X.26.) számú képviselő-testületi határozat:**

I.

Vasvár Város Önkormányzata Képviselő-testülete a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. tv. 23.§(1) bekezdés a./ pontja alapján Füzi Andrea, Szentmihályfalvi u. 8. IV./4. szám alatti, 1210/8/A/35 hrsz-ú lakásra határozott időre kötött lakásbérleti szerződését közös megegyezéssel, 2017. október 31. napjával megszünteti.

Felhívja a bérlő figyelmét, hogy a lakást a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendeletben meghatározottaknak megfelelően, rendeltetésszerű használatra alkalmas állapotban kell visszaadni.

II.

Vasvár Város Önkormányzata Képviselő-testülete a Vasvár, Szentmihályfalvi u. 8. IV/4. szám alatti, vasvári 1210/8/A/35 hrsz-ú, 3 szobás, összkomfortos, 72 m2 alapterületű önkormányzati bérlakást költségalapú lakásként kívánja bérbe adni.

A költségalapon meghirdetett lakás bérleti díja 463,- Ft/m2 (33.336,- Ft/hó). A lakás után fizetendő óvadék összege 133.344,- Ft.

A bérleti jogviszony időtartama legfeljebb 5 év.

Felelős: Tóth Balázs polgármester

Határidő: 2017. november 1.

**4./ Előterjesztés a Vasvár, Alkotmány u. 8. III/3. szám alatti önkormányzati lakás bérleti szerződésének megszüntetésére**

**Dr. Pataky Pál tanácsnok** elmondta, hogy a Humán Erőforrás Bizottság egyetértett az érintett lakás bérleti szerződésének megszüntetésével és költségalapon történő bérbeadásának meghirdetésével.

**Tóth Balázs polgármester** kérdés, hozzászólás nem lévén elfogadásra ajánlotta az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**258/2017.(X.26.) számú képviselő-testületi határozat:**

I.

Vasvár Város Önkormányzata Képviselő-testülete a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. tv. 23.§(1) bekezdés a./ pontja alapján Horváth Anita, Alkotmány u. 8. III/3. szám alatti, 380/A/24 hrsz-ú lakásra határozott időre kötött lakásbérleti szerződését közös megegyezéssel, 2017. október 31. napjával megszünteti.

Felhívja a bérlő figyelmét, hogy a lakást a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendeletben meghatározottaknak megfelelően, rendeltetésszerű használatra alkalmas állapotban kell visszaadni.

II.

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló, 7/2012. (IV.01.) önkormányzati rendelet 2.§ (1) bek. c) pontja és 8.§-a alapján a Vasvár, Alkotmány u. 8. III/3. szám alatti, 380/A/24 hrsz-ú, önkormányzati tulajdonú, 58 m2 alapterületű, kettő szoba, összkomfortos lakást költségalapon meghatározott lakásként adja bérbe. A bérleti díj: 26.854,- Ft/hó (463,- Ft/m2 Ft/hó). Az óvadék összege 107.416,- Ft, melyet a bérleti szerződés megkötésekor kell befizetni.

A bérleti jogviszony időtartama legfeljebb 5 év.

Felelős: Tóth Balázs polgármester

Határidő: 2017. november 1.

**5./ Előterjesztés a Vasvár, Szentmihályfalvi u. 6. II/3. szám alatti önkormányzati lakás felújítására és bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság aljegyző asszonytól kapott információk alapján nem látott esélyt a több mint fél millió forintos hátralék behajtására. Támogatták a lakás felújítás utáni ismételt bérbeadását költségalapú lakásként.

**Tóth Balázs polgármester** kérdés, hozzászólás nem lévén elfogadásra ajánlotta az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**259/2017.(X.26.) számú képviselő-testületi határozat:**

Vasvár Város Önkormányzata Képviselő-testülete a Vasvár, Szentmihályfalvi u. 6. II/3. szám alatti, 1210/8/A/9 hrsz-ú, 1+2 félszoba, összkomfortos, 54 m2 alapterületű, nem pályázati támogatással épült önkormányzati bérlakást nem adja jelenleg bérbe, mivel az ingatlan felújításra szorul.

A lakást önkormányzat által történő felújítását követően költségalapú lakásként kívánja bérbe adni. A költségalapon meghirdetett lakás bérleti díja 463,- Ft/m2 (25.002,- Ft/hó). A lakás után fizetendő óvadék összege 100.008,- Ft.

A bérleti jogviszony időtartama legfeljebb 5 év.

Felelős: Tóth Balázs polgármester

Határidő: azonnal

**6./ Előterjesztés a Vasvár, Március 15. tér 6. I/2. szám alatti önkormányzati tulajdonban lévő lakás bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság egy évre javasolja meghosszabbítani Füvesi Anett lakásbérleti szerződését.

**Tóth Balázs polgármester** kérdés, hozzászólás nem lévén elfogadásra ajánlotta a bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**260/2017.(X.26.) számú képviselő-testületi határozat:**

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Március 15 tér 6. I/2. szám alatti, 531/A/7 hrsz-ú, 1 szoba, komfortos, 41 m2 alapterületű, önkormányzati tulajdonban lévő – nem pályázati támogatással épült - költségalapú bérlakást Füvesi Anett 9800 Vasvár, Március 15 tér 6. I/2.szám alatti lakosnak határozott időre, **1 évre** bérbe adja.

Felelős: Tóth Balázs polgármester

Határidő: 2017. november 1.

**7./ Előterjesztés a Vasvár, Szentmihályfalvi u. 8. II/2. szám alatti önkormányzati lakás lakásbérleti jogviszonyának meghosszabbításáról**

**Dr. Pataky Pál tanácsnok** elmondta, hogy a Humán Erőforrás Bizottság öt évre javasolja meghosszabbítani Dóka Balázs Imre lakásbérleti szerződését.

**Tóth Balázs polgármester** kérdés, hozzászólás nem lévén elfogadásra ajánlotta a bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**261/2017.(X.26.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(IV.01.) rendeletének 8.§ (3) bekezdése alapján **Dóka Balázs Imre** Vasvár, Szentmihályfalvi u. 8. II/2. szám alatti, 1210/8/A/25 hrsz-ú, 1+2 félszoba, összkomfortos, 52 m2 alapterületű, nem pályázati támogatással épült **bérlakás** **bérleti jogviszonyát határozott időre, 5 évre meghosszabbítja.**

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

Felelős: Tóth Balázs polgármester

Határidő: 2017. november 1.

**8./ Előterjesztés a Vasvár, Március 15. tér 3-4. II/5. szám alatti önkormányzati lakás lakásbérleti jogviszonyának meghosszabbításáról**

**Dr. Pataky Pál tanácsnok** elmondta, hogy a Humán Erőforrás Bizottság öt évre javasolja meghosszabbítani Takács László lakásbérleti szerződését.

**Tóth Balázs polgármester** kérdés, hozzászólás nem lévén elfogadásra ajánlotta a bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**262/2017.(X.26.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(IV.01.) rendeletének 8.§ (3) bekezdése alapján **Takács László** Vasvár, Március 15 tér 3-4. II/5. szám alatti, 535/1/A/14 hrsz-ú, 1 szoba, komfortos, 35 m2 alapterületű, nem pályázati támogatással épült, **költségalapú bérlakás** **bérleti jogviszonyát határozott időre, 5 évre meghosszabbítja.**

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

Felelős: Tóth Balázs polgármester

Határidő: 2017. november 1.

**9./ Előterjesztés önkormányzati tulajdonban lévő lakásba történő befogadás iránti kérelemhez**

**Dr. Pataky Pál tanácsnok** elmondta, hogy a Humán Erőforrás Bizottság javasolja a képviselő-testületnek, hogy járuljon hozzá a befogadáshoz.

**Tóth Balázs polgármester** kérdés, hozzászólás nem lévén elfogadásra ajánlotta a bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**263/2017.(X.26.) számú képviselő-testületi határozat:**

Vasvár Város Önkormányzata Képviselő-testülete, mint bérbeadó, a lakások és helyiségek bérletére, valamint az elidegenítésükre vonatkozó egyes szabályokról szóló 1993.évi LXXVIII. törvény 21.§.(6) bekezdése, valamint a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 12.§ (1) és (3) bekezdése alapján **hozzájárul** ahhoz, hogy Monoki Zsuzsanna a Vasvár, Dr. Tretter L. u. 9/A. szám alatti önkormányzati tulajdonban lévő lakásába párját, Csordás László (születési hely, idő: Ajka, 1975.09.26, anyja neve: Illés Emília, lakcíme: 9471 Káptalanfa, Petőfi S. u. 59.) **befogadja.**

Határidő: értesítésre: 2017. november 1.

Felelős: Tóth Balázs polgármester

**10./ Előterjesztés a Vasvár, Bartók B.u.2. szám alatti helyiség pályázat útján történő bérbeadására**

**Tóth Balázs polgármester** javasolta, hogy az üzlethelyiséget jelenleg ne adja bérbe a testület. Egyrészt azért, mivel az üzletben a vízfogyasztást mérhetővé kell tenni, vízórát kell felszereltetni. Másrészt pályázat útján kellene kiválasztani a bérlőt.

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság is a polgármester úr által elmondott véleményen volt.

**Tóth Balázs polgármester** több kérdés, hozzászólás nem lévén javaslatát, mellyel a pénzügyi bizottság is egyetértett, szavazásra tette fel.

Képviselő-testület a javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**264/2017.(X.26.) számú képviselő-testületi határozat:**

Vasvár Város Önkormányzata Képviselő-testülete a Vasvár, Bartók B. u. 2. szám alatti önkormányzati tulajdonú, 23 m2 alapterületű, 2000/A/1 hrsz-ú nem lakás célú üzlethelyiséget jelenleg nem adja bérbe,mert az üzletben a vízfogyasztást mérhetővé kell tenni, vízórát kell felszereltetni. Ezt követően az üzlethelyiséget a képviselő-testület pályázat útján kívánja bérbe adni.

Határidő: értesítésre: 2017. november 1.

Felelős: Tóth Balázs polgármester

**11./ Előterjesztés Varga Veronika Vasvár, Árpád tér 4. fsz.3. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére, zárt ülés keretében tárgyalva, külön jegyzőkönyvben rögzítve.**

**12./ Előterjesztés a „Vasvár, Temetőhegy 506. hrsz. alatti ingatlanon lévő Kálvária kápolna felújítása” építési beruházás kivitelezőjének kiválasztása felhatalmazására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**266/2017.(X.26.) számú képviselő-testületi határozat:**

Vasvár Város Önkormányzata Képviselő-testülete felhatalmazza Vasvár Város Polgármesterét, hogy a „Vasvár, Temetőhegy 506 hrsz. alatti ingatlanon lévő Kálvária kápolna felújítása” építési munka kivitelezőjének kiválasztására három gazdasági szereplőtől kérjen árajánlatot, és a legalacsonyabb ajánlati árat adó gazdasági szereplővel kösse meg a kivitelezési munka elvégzésére irányuló vállalkozási szerződést.

**Felelős:** Tóth Balázs polgármester

**Határidő:** azonnal

**13./ Előterjesztés „Csapadékvíz-elvezetés Vasváron I. ütem” építési munka műszaki ellenőri feladatait ellátó gazdasági szereplő kiválasztásának felhatalmazására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**267/2017.(X.26.) számú képviselő-testületi határozat:**

Vasvár Város Önkormányzata Képviselő-testülete felhatalmazza Vasvár Város Polgármesterét, hogy a „Csapadékvíz-elvezetés Vasváron I. ütem” építési munka műszaki ellenőri feladatait ellátó kiválasztására három gazdasági szereplőtől kérjen árajánlatot és a legalacsonyabb ajánlati árat adó gazdasági szereplővel kösse meg a műszaki ellenőri feladat ellátására irányuló megbízási szerződést.

**Felelős:** Tóth Balázs polgármester

**Határidő:** azonnal

**14./ Előterjesztés a „9800 Vasvár, Temetőhegy, 505. hrsz. alatti ingatlanon lévő Nagyboldogasszony Római Katolikus Temetőkápolna külső felújítása” építési beruházás kivitelezőjének kiválasztására irányuló közbeszerzési eljárásban az ajánlati dokumentáció elfogadására, az eljárás megindítására, ajánlattevői kör meghatározására**

**Tóth Balázs polgármester** kérdés, hozzászólás nem lévén elsőként szavazásra tette fel az előterjesztésben található 1. számú határozati javaslatot, ami „Temetőkápolna felújítása - Vasvár” építési beruházáshoz rendelkezésére álló fedezet saját forrásból nettó 885.251,-Ft összeggel való kiegészítésére irányul.

Képviselő-testület az 1. számú határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**268/2017.(X.26.) számú képviselő-testületi határozat:**

Vasvár Város Önkormányzata Képviselő-testülete „Temetőkápolna felújítása - Vasvár” építési beruházáshoz rendelkezésére álló, 100%-ban az 1818/2016-os kormányhatározattal finanszírozott 33 772 400,-Ft fedezetet saját forrásból kiegészíti nettó 885 251,-Ft összeggel.

**Határidő:** folyamatos

**Felelős**: Tóth Balázs polgármester

**Tóth Balázs polgármester** ezt követően szavazásra tette fel az előterjesztésben található 2. számú határozati javaslatot, ami „Temetőkápolna felújítása - Vasvár” építési beruházás kivitelezőjének kiválasztására irányuló közbeszerzési eljárásban az ajánlati dokumentáció elfogadására, az eljárás megindítására, az ajánlattevői kör meghatározására irányul.

Képviselő-testület a 2. számú határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**269/2017.(X.26.) számú képviselő-testületi határozat:**

Vasvár Város Önkormányzata Képviselő-testülete „Temetőkápolna felújítása – Vasvár” építési beruházás kivitelezőjének kiválasztására irányuló közbeszerzési eljárásban a 21/2017.(II.23.) számú határozatával elfogadott Közbeszerzési Szabályzatának „VIII. Felelősségi rendszer” fejezetében biztosított hatáskörében eljárva:

1. A határozati javaslat 1. számú mellékletét képező ajánlati dokumentációt jóváhagyja és „a közbeszerzésekről” szóló 2011. évi CVIII. tv. (továbbiakban: Kbt.) Harmadik részének 115.§ (1) bekezdése alapján a hirdetmény nélküli nyílt eljárást 2017. november 9. napján megindítja.

Felkéri a Magyar Közbeszerzési és Elektronikus Beszerzési ZRT.-t, mint a közbeszerzési eljárást lefolytató szervezetet, hogy az ajánlati dokumentációt a Kbt. 115.§ (2) bekezdésében foglaltakra figyelemmel közvetlenül az alábbi ajánlattételre kijelölt ajánlattevői körnek küldje meg:

**1.)  VASI TANDEM Kft.**

képviseli: Szita Sándor ügyvezető

székhely:9700 Szombathely, Mátyás kir. u. 17.

adószám:12503775-2-18

cégjegyzékszám: Cg. 18-09-103348

telefonszám:.06-94/511-462

e-mail: info@vasitandem.hu

**2) INTER-ALP Kft.**

székhely: 1064 Budapest, Rózsa utca 80. 2. em. 1.

képviseli : Tóth Tibor – ügyvezető

cégjegyzékszám: Cg. 01 09 914018

adószám: 12897654-2-42

telefonszám: 06-94/508-020

email: interalp@interalp.hu

**3)  SZÁRNYASÉP Kft.**

székhely: 9730 Kőszeg, Alsó krt. 6.

képviseli: Szárnyas János – ügyvezető

cégjegyzékszám: 18-09-106594

adószám: 13633332-2-18

telefonszám: 06-94/561-512

email: szarnyas@t-online.hu

**4.) TEMPO-ÉP Kft.**

székhely:9700 Szombathely, Pohl-tó u. 3.

Képviseli: Szele László – ügyvezető

Cégjegyzékszám: 18-09-100863

adószám: 10713772-2-18

Telefonszám: 06-94/509-375

email: info@tempoep.hu

**5.) VASI OPUS Kft.**

székhely: 9700 Szombathely, Söptei út 75.

képviseli: Horváth Róbert – ügyvezető

cégjegyzékszám: Cg. 18 09 104179

     adószám: 11947990-2-18

     telefonszám: 06-94/524-036

     email: info@vasiopus.hu

**Határidő:** ajánlati dokumentáció megküldése: 2017. november 10.

**Felelős**: Tóth Balázs polgármester

**15./ Vis maior pályázat beadása a Vasvár, Alkotmány u. 35. szám előtt található víznyelő akna és annak környezetében keletkezett károk helyreállítására**

**Tóth Balázs polgármester** elmondta, hogy a Vasvár Alkotmány u. 35. szám előtt található víznyelő akna és környezetében károk keletkeztek. A további károk megelőzése és a biztonságos közlekedés érdekében a helyreállítás indokolt. Javasolta a képviselő-testületnek, hogy a kár helyreállítására nyújtson be pályázatot, igényeljen vis maior támogatást. Kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**270/2017.(X.26.) számú képviselő-testületi határozat:**

Vasvár Város Önkormányzata Képviselő-testülete 2017. október 26-i ülésén úgy határozott, hogy **vis maior támogatás** címen pályázatot nyújt be a Belügyminisztériumhoz.

A káresemény megnevezése, helye:

1./ Vasvár, Alkotmány u. 35. szám előtt (vasvári 408 hrsz. és 646. hrsz.) található víznyelő akna és annak környezetében keletkezett károk helyreállítása. További károk megelőzése, a biztonságos közlekedés biztosítása érdekében a helyreállítás indokolt.

A káresemény forrásösszetétele:

|  |  |  |
| --- | --- | --- |
| Megnevezés | 2017. év | % |
| Saját forrás (biztosítási összeg nélkül) | 358.520,-Ft | 10 |
| Biztosító kártérítése | 0,-Ft | 0 |
| Egyéb forrás | 0,-Ft | 0 |
| **Vis maior támogatási igény** | **3.226.675,-Ft** | 90 |
| Források összesen | 3.585.195,-Ft | 100 |

A károk helyreállításának (költségvetés alapján) tervezett összköltsége 3.585.195,-Ft, melynek fedezetét az önkormányzat nem tudja /részben tudja biztosítani.

A testület nyilatkozik arról, hogy a káreseménnyel érintett vagyonelem a tulajdonát képezi.

A károsodott épület(ek) az önkormányzat alábbi kötelező feladatának ellátását szolgálja(ák): NINCS

……………..épület (név, hrsz) …………………………kötelező feladat

……………..épület (név, hrsz) …………………………kötelező feladat

……………..épület (név, hrsz) …………………………kötelező feladat

A bekövetkezett káreseménnyel kapcsolatban az Önkormányzat biztosítással rendelkezik / nem rendelkezik.

|  |  |
| --- | --- |
| Biztosító Társaság megnevezése | nincs |
| Biztosítási szerződés száma | nincs |

Az adott káreseményre biztosítási összeget igényelt / nem igényelt.

Vállalja a károsodott ingatlannak a költséghatékonyság és megvalósíthatóság szempontjaira tekintettel történő helyreállítását.

Az önkormányzat más – a tulajdonában lévő – vagyontárggyal a feladatát el tudja látni / nem tudja ellátni.

A testület a saját forrás összegét a 2017. évi költségvetéséről szóló 3/2017.(II.24.) költségvetési rendeletében biztosítja.

A testület felhatalmazza a polgármestert a pályázat benyújtására.

Felelős: Tóth Balázs polgármester

Határidő: pályázat benyújtására: 2017. november 5.

**Válaszadás korábban elhangzott interpellációra:**

**Dr. Pataky Pál tanácsnok** a 2017. szeptember 28-i képviselő-testületi ülésen interpellált. Jelezte, hogy a két gyermekorvos hiányolja, sérelmezi, hogy a védőnők a tanácsadáson való részvételt levélben lemondták, beszüntették. A korábbi gyakorlat megmaradását szorgalmazta több okból:

- heti 2 óráról van csak szó, ami véleménye szerint belefér a munkaidejükbe,

- a gyereklétszám csökkenés miatt nem lett a védőnők száma csökkentve,

- ha lazul a védőnők és a gyermekorvosok közti együttműködés, az információáramlás is csökken.

Az interpellációra adott válasz, melyet Füzi Andrea, az Egészségügyi Alapellátó Intézmény adott, a jegyzőkönyvhöz csatolva.

**Dr. Pataky Pál tanácsnok** közölte, hogy az interpellációra adott választ nem fogadja el. Mindkét gyermekorvos hiányolta a védőnőket a tanácsadásról, sérelmezték az egyoldalú munkacsökkentést. Rámutatott: Az egészségügy fejlődik, átalakul, egyre több feladatot kapnak nemcsak a védőnők, hanem a háziorvosok és mások is. Az nem járható út, hogy egy jól kialakult gyakorlatot megszüntetnek azért, mert új feladatot kaptak. Heti 2 órás gyermekorvosi tanácsadáson való részvételről van szó, ami szakmai szempontból nagyon fontos annak érdekében, hogy egységesen beszéljen a háziorvos és a védőnő a szülők előtt. A beszüntetéssel jelentősen fog csökkenni az eddigi hatékonyság. Nem az egész országra jellemző, hogy a védőnők részt vesznek a tanácsadáson, de ha itt van egy jól kialakult gyakorlat, akkor nem kellene azon változtatni. Hangsúlyozta, hogy a gyermeklétszám nem nőtt meg olyan mértékben, hogy óriási teher lenne a védőnőknek a korábbi munka folytatása, melynek beszüntetése jelentős plusz munkát jelent a nyugdíj előtt álló és a nyugdíj mellett dolgozó háziorvosnak.

**Tóth Balázs polgármester** megkérdezte a képviselő-testülettől, hogy az interpellációra adott választ elfogadja-e?

Képviselő-testület az interpellációra adott választ 5 nem szavazattal – igen szavazat és tartózkodás nélkül – egyhangúlag nem fogadta el.

**Tóth Balázs polgármester** javasolta a képviselő-testületnek, hogy az önkormányzat Szervezeti és Működési Szabályzata 34. § (9) bekezdése alapján az interpelláció részletesebb kivizsgálásával bízza meg személyét.

Képviselő-testület a javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**271/2017.(X.26.) számú képviselő-testületi határozat:**

Vasvár Város Önkormányzata Képviselő-testülete dr. Pataky Pál tanácsnoknak a védőnők háziorvosi tanácsadáson való részvételének beszüntetésével kapcsolatos interpellációjára adott választ nem fogadta el.

Vasvár Város Önkormányzata Képviselő-testülete – figyelemmel Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelete 34. § (9) bekezdésére – az interpelláció részletesebb kivizsgálásával megbízza a Polgármestert.

Felelős: TÓTH BALÁZS polgármester

Határidő: 2017. november 30.

**Tóth Balázs polgármester** több tárgy nem lévén az ülést berekesztette.

K.m.e.

 TÓTH BALÁZS Dr. ÓDOR ILDIKÓ

 polgármester jegyző